কাজল শেখকে রুপোর তরোয়াল উপহার, রাজনৈতিক বিতর্ক

বীরভূম: তৃণমূলের প্রতিষ্ঠা দিবস (Trinamool Foundation Day) অনুষ্ঠানে আড়াই কেজি ওজনের রুপোর তরোয়াল উপহার (Silver sword gift) কাজল শেখ (Kajal Sheikh) কে। যা ঘিরে বিতর্কে জড়ালেন বীরভূম জেলা পরিষদের সভাধিপতি। বীরভূমের নানুর বিধানসভার বাসাপাড়া মিলন মেলা অনুষ্ঠান ঘিরে বিতর্ক।

আজ পয়লা জানুয়ারি তৃণমূলের প্রতিষ্ঠা দিবস উপলক্ষে প্রতিবছর বীরভূমের (Birbhum) নানুরে বাসাপাড়া মিলন মেলা অনুষ্ঠিত হয়। পরিচালনায় থুপসরা তৃণমূল কংগ্রেস। অনুষ্ঠান হচ্ছে ঘটা করে। সেই অনুষ্ঠান মঞ্চেই এবার বীরভূম জেলা পরিষদের সভাধিপতি কাজল শেখকে আড়াই কেজি ওজনের তরোয়াল উপহার দিল থুপসড়া অঞ্চল তৃণমূল কংগ্রেস। সেই মঞ্চেই দেখা গেছে বিধায়ক বিধান চন্দ্র মাঝিকে।

স্থানীয় সূত্রে জানা গেছে, থুপসড়া অঞ্চল তৃণমূল কংগ্রেসের পক্ষ থেকে সভাধিপতি কাজল শেখকে যে তরোয়াল উপহার দেওয়া হয়েছে তার ওজন আড়াই কেজি। তরোয়ালটি রুপোর। যার বাজার মূল্য আনুমানিক ৬ লক্ষ টাকার উপরে।

বছর ঘুরলে রাজ্য বিধানসভা নির্বাচন। সকলের নজর থাকে বীরভূমের দিকে। সেই বীরভূমেই এবার দলীয় কর্মী সমর্থকরা কাজলকে উপহার দিচ্ছে তরোয়াল। এ ধরনের ছবি কিসের ইঙ্গিত? উঠছে নানান প্রশ্ন! স্বাভাবিকভাবেই ফের বিতর্কে কাজল শেখ।

আরও পড়ুন- শাহি বৈঠকের পর সক্রিয় দিলীপ ঘোষ, আজ রাজ্য বিজেপি সভাপতি শমীকের সঙ্গে বৈঠক

কাজল বলেন, ২০১১ সালের আগে বামফ্রন্টের হার্মাদ রা নানুরে খুনোখুনির রাজনীতি করেছিল। তারা এখন বিজেপিতে এসে শান্ত বীরভূমকে অশান্ত করতে চাইছে। জাত পাত ধর্ম নিয়ে যদি অশান্ত করে আমার মত হাজার হাজার কাজল শেখ রাস্তায় নামবে। খেলা তখন হবে।